Trenta años depués, la vitalidá de siempres amosose a les clares nel meyor escenariu posible: Lorient. La vitalidá física y mental de Xune Elipe, la elegancia vigulinesca de Rubén Bada, esi metal d’Agustín y los sos collacios, esa gaita llectrónica moza, esa batería impactante y les cuerdes siempre bien afayaes del nucléu roqueru de la banda, hasta pa facer del Asturies Patria querida un riff estremeceor... Y amás el pulsu musical bien afitáu de José Manuel y Javier Tejedor a la gaita y l’acordión
#000004
L’entamu de la tema “La Partida” foi una vegada más el meyor resume de lo que ye Dixebra y de lo que tresmite en caún de los sos conciertos: Asturies, lo asturiano, el compromisu, cultural y obreru, la oficialidá, el futuru, el pasáu y esi presente que mos desanicia pasu ente pasu tolo que tenemos, tolo que tuvimos...
#000006
Que “La Partida” fora la canción escoyida pol grupu pa que la introduxera col Floreáu de Remis José Manuel Tejedor, ensin dubies el gaiteru que meyor supo saca-y la esencia a esi exemplu de improvisación musical que la gaita asturiana llevó a los altares de la música tradicional europea, nun yera casual. Nun hai casualidaes, hai una esencia que destila hasta l’acorde más improvisáu. Ye lo que tien l’arte cuando ye arte.. y la música cuando ye arte...
#000008